kardosdrur/scandi-wiki huggingface dataset:
Østre Gasværk Teater

Østre Gasværk Teater eller Østre Gasværk, tidligere også blot Gasværket, er et dansk teater, der har til huse i det nedlagte Østre Gasværk på Østerbro i København. Teatersalen ligger i den runde murskal, der indtil 1979 husede den gamle gastank, og er et af Københavns mest storslåede teaterrum. Bygningen er tegnet af Martin Nyrop og opført i 1883. Østre Gasværk Teater administreres i dag af Østerbro Teater.

På især Morten Grunwalds og Pelle Sadolins initiativ blev der fra 1979 opført teaterforestillinger i det gamle gasværk. De første år opførtes der kun enkeltforestillinger og gæstespil. Den første store egenproduktion var Shakespeares En skærsommernatsdrøm i 1986, der blev instrueret af Peter Langdal. I årene 1992–1998 havde teatret succes med opførelse af musicals, bl.a. Les Misérables, Miss Saigon og Atlantis. Østre Gasværk Teater har siden 1991 været associeret medlem og siden 1999 fuldt producerende medlem af teatersamarbejdet Københavns Teater. Der er 812 faste pladser i salen + 12 såkaldte pude-pladser, samt mulighed for at øge dette antal med 200-250 pladser, ved stole på gulvet.

I sommeren 2007 skiftede teatret navn til Gasværket i forbindelse med teaterchef Jon Stephensens tiltræden som direktør. Teatret er siden gået tilbage til det oprindelige navn.

Teatret udvidede i 2008 med foyerscenen Lille Gasværket, der dog tidligere gik under netop navnet: Foyerscenen.

Efter en periode med kollektiv ledelse af teatret blev Pia Jette Hansen ansat som direktør for Østre Gasværk Teater fra august 2010. Den 1. april 2016 blev det offentliggjort, at Østre Gasværk Teater skulle lægges sammen med Republique. Sammenlægningen skete den 1. juli 2017, og den 1. september 2017 tiltrådte Emmet Feigenberg som ny direktør for Østerbro Teater. I marts 2022 blev Lene Christensen Østerbro Teaters administrerende direktør, mens Søren Møller blev teaterchef for Østre Gasværk Teater.   

Den 15/12-2020, blev Østre Gasværk teaters adresse ændret fra Nyborggade 17, til Morten Grunwalds Plads 1.

Direktører 

 1976–1998 Morten Grunwald
 1998–2007 Lars Kaalund
 Juni 2007-09: Jon Stephensen
 December 2009 – august 2010: Kollektiv ledelse
 August 2010 – 2017: Pia Jette Hansen
 September 2017 - marts 2022: Emmet Feigenberg for det nye Østerbro Teater
 Marts 2022 - : Lene Christensen som administrerende direktør for Østerbro Teater, Søren Møller som teaterchef for Østre Gasværk Teater

Eksterne henvisninger 
 Østre Gasværk Teaters hjemmeside

Østerbro
Teatre i København
Fredede bygninger, konstruktioner og anlæg i Københavns Kommune
Fredede industribygninger og tekniske anlæg i Danmark
Industribygninger i København
Martin Nyrop
REKO

REKO Danmark Aps er et dansk privatejet redningskorps, der hører hjemme i Kolind på Djursland. REKO blev grundlagt i Kolind i 1964 af Ove Dalby, og 1. februar 1965 overtaget af Svend Aage Jensen, hvis hustru og tre sønner i dag (pr. 2005) ejer REKO.

Siden 1. juni 1997 har REKO sammen med Falck indgået i ambulanceberedskabet i det tidligere Århus Amt og korpset er vagtcentral for brandberedskabet i de tidligere Midtdjurs, Nørre Djurs og Grenaa kommuner. Der er 15 ansatte i virksomheden (pr. 2005).

REKO's ambulancer disponeres af Falcks vagtcentral på lige fod med Falcks egne ambulancer i Region Midtjylland. Derfor kan det lille redningskorps' ambulancer komme i indsats andre steder, hvis det vurderes hensigtsmæssigt. Autohjælpsdelen udføres som et franchise under Dansk Autohjælp.

Eksterne henvisninger 
 REKO a/s
 Artikel om REKO 

Tryghedsvirksomheder i Danmark
Beredskabstjenester
Egentlige ræve

De egentlige ræve (Vulpes) er en slægt af ræve i hundefamilien.

Der er 12 arter af egentlige ræve:
 Ræv, Vulpes vulpes
 Indisk ræv, Vulpes bengalensis
 Blanfords ræv, Vulpes cana
 Kama, Vulpes chama
 Korsakræv, Vulpes corsac
 Tibetansk ræv, Vulpes ferrilata
 Kitræv, Vulpes macrotis
 Bleg ræv, Vulpes pallida
 Sandræv, Vulpes rueppelli
 Swiftfox, Vulpes velox

 Fennek, Vulpes zerda
 Polarræv, Vulpes lagopus

Noter

Kilder og eksterne henvisninger 
 
 

simple:True fox
Grå

Grå er en neutral farve, som opnås ved blanding af hvid og sort (forskellige blandingsforhold giver forskellige grå nuancer). I Danmark kendes skummetmælkskartoner som regel på den grå farve. Grå symboliserer det kedelige, hverdagsagtige, neutrale og det der er udefinerlig.

Farver
Gävle

Gävle (tidligere skrevet Gefle) er en by i Gästrikland i Sverige med  indbyggere. Gävle kendes bl.a. for sin kæmpestore julebuk, som er blevet bygget hvert år siden 1966. De fleste år er den blevet brændt inden jul. I Gävle ligger kaffevirksomheden Gevalia, som har taget navn efter byens latinske navn.

Byns idrætsforening, Brynäs IF, er særligt kendt for sin ishockey-afdeling, der spiller i Svenska hockeyligan og har vundet den svenske liga 10 gange.

Eksterne henvisninger
Torben Luxhøj

Torben Luxhøj (født 21. januar 1953 i Tarp, død 11. februar 2020 i Esbjerg) var en dansk fodboldspiller. Han spillede 391 kampe på førsteholdet i Esbjerg fB, hvilket gør ham til den spiller, der har spillet femteflest kampe på klubbens førstehold nogensinde.

Torben Luxhøj spillede drenge- og juniorfodbold i Esbjerg fB, hvorefter han rykkede til Tarp Boldklub. Her nåede han 110 førsteholdskampe, inden turen gik tilbage til Esbjerg fB som senior. Her blev han 13 sæsoner, inden han rykkede til Vejle Boldklub, hvor det blev til et halvt hundrede kampe.

I sin seniorkarriere nåede Torben Luxhøj at spille med i hele 3 pokalfinaler for Esbjerg fB. Med Esbjerg fB vandt han også bronze i 1977, sølv i 1978 og det kulminerede med det danske mesterskab i 1979. En enkelt landsholdsudtagelse blev det også til.

I 2003 vandt han Det Jydske Mesterskab i Old Boys B med Tarp Boldklub. Det skete i øvrigt med hele fire Luxhøj-brødre på banen: Torben, Flemming, Jens og Michael Luxhøj.

Referencer 

Fodboldspillere fra Danmark
Fodboldspillere fra Esbjerg fB
Personer fra Esbjerg
Tuse Herred

Tuse Herred var et herred i Holbæk Amt. Det er beliggende midt i amtet med Ods Herred i nord, Merløse Herred i syd og Skippinge Herred i vest. Mod øst ligger Isefjorden (og den til herredet hørende Orø), med forgreningerne Lammefjorden og Holbæk Fjord i nord og syd. Herredet hørte i middelalderen under Sjællands Vestersyssel. Det blev i 1660 lagt til det gamle Holbæk Amt, der ved reformen i 1793 blev lagt sammen med de øvrige herreder i Holbæk Amt.

I herredet ligger følgende sogne:
 Frydendal Sogn
 Gislinge Sogn
 Hagested Sogn
 Hjembæk Sogn
 Hørby Sogn
 Jyderup Sogn
 Kundby Sogn
 Mørkøv Sogn
 Orø Sogn (flyttet fra Horns Herred 1. april 1933)
 Skamstrup Sogn
 Stigs Bjergby Sogn
 Svinninge Sogn
 Tuse Sogn
 Udby Sogn

Kilder 

 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Holbæk Amt
Willem-Alexander af Nederlandene

Willem-Alexander (Willem-Alexander Claus George Ferdinand; født 27. april 1967) er konge af Nederlandene siden 30. april 2013.

Willem-Alexander er den ældste søn af dronning Beatrix af Nederlandene og Claus van Amsberg. Han efterfulgte sin mor som Nederlandenes monark ved hendes abdikation i 2013. Kongen er gift med Dronning Maxima, med hvem han har døtrene Catharina-Amalia, Alexia og Ariane.

Kong Willem-Alexander tilhører fyrstehuset Oranien-Nassau.

Ægteskab og børn 
Willem-Alexander blev den 2. februar 2002 gift med Máxima Zorreguieta (født 17. maj 1971). Parret mødtes ved en fest i Sevilla i Spanien. Det nederlandske parlament forbød Maximas forældre at deltage i brylluppet, fordi hendes far havde været minister i Argentina under militærdiktaturet, der mistænkes for at have dræbt op til 30.000 mennesker.

Parret har tre børn: 
 Catharina-Amalia (født 7. december 2003)
 Alexia (født 26. juni 2005)
 Ariane (født 10. april 2007).

Titler, prædikater og æresbevisninger

Titler og prædikater 
 27. april 1967 – 30. april 1980: Hans Kongelige Højhed Prins Willem-Alexander af Nederlandene, Prins af Oranien-Nassau, Jonkheer van Amsberg
 30. april 1980 – 30. april 2013: Hans Kongelige Højhed Fyrsten af Oranien, Prins af Nederlandene, Prins af Oranien-Nassau, Jonkheer van Amsberg
 30. april 2013 – : Hans Majestæt Kongen af Nederlandene

Æresbevisninger

Udenlandske dekorationer 
 : Ridder af Elefantordenen (R.E.)  (1998)
 : Storkors af Sankt Olavs Orden (No.St.O.1.)  (1996)
 : Ridder af Hosebåndsordenen  (2018)

Anetavle

Referencer

Eksterne henvisninger 

Het Koninklijk Huis – Det nederlandske kongehus' officielle hjemmeside  

Huset Oranien-Nassau
Konger af Nederlandene
Protestantiske monarker
Personer fra Utrecht
Storkors af Dannebrog
Riddere af Serafimerordenen
Fyrster af Oranien
Slaget ved Abu Klea

Abu Klea er en rasteplads for karavaner i Bayuda-ørkenen i Sudan.

Pladsen ligger ca. 36 km nord for Nilen på vejen mellem Merawi og Metemma.

Historie 
Tæt ved Abu Klea, den 17. januar 1885, blev en britisk styrke, som var på vej til Khartoum for undsætning af General Gordon, angrebet af mahdiister, som blev drevet tilbage.

Den 19. januar, da de britiske styrker nærmede sig Metemma, angreb mahdisterne igen, men blev endnu engang slået tilbage. Sir Herbert Stewart, de britiske styrkers øverstbefalende, blev dødeligt såret under angrebet.

Den britiske styrker bestod af 1.500 mand, medens Mahdisterne stillede med en styrke på 12.000.

Den 1.500 mand store styrke var en del af en undsættelsesstyrke på 11.000 mand ledet af generalmajor sir Garnet Wolseley.

Mangelen på kameler gjorde det nødvendigt at hovedstyrken transporteredes ad Nilen, fra Korti til Khartoum, medens sir Herbert Stewart med sine 1.500 mand med kameler tog vejen over land.

Fyrre officerer og mænd fra HMS Alexandra var med deres Gardner-maskingevær tilknyttet den lille styrke. Mange af dem blev dræbt under kampene som følge af forkerte militære dispositioner. Flådeenheden under Charles Beresford var ikke trænet i infanteri-taktik, og brød styrkens square-formation, for at anvende Gardner-maskingeværet. Maskingeværet fik en fatal funktionsfejl efter halvfjerds skud, hvorefter de mahdiistiske styrker var over dem, i tæt nærkamp. Af de soldater, der betjente maskingeværet, overlevede kun Beresford.

Slaget kostede ni britiske officerer livet samt 65 soldater af forskellig rang medens modstanderne havde et tab på 1.100 mand. 

Herbert Stewart blev så alvorligt kvæstet og overdrog kommandoen til Sir Charles Wilson. Herbert Stewart døde selv få dage efter.

Wilson udviste ikke samme handlekraft som Stewart og tøvede med at sende sine styrker længere op ad Nilen for at undsætte General Gordon og Khartoum. Som følge af dette nåede styrken først frem da mahdisterne havde dræbt og uden vanskeligheder nedkæmpet Gordon og hans egyptiske soldater og var i gang med at plyndre byen.

Abu Klea, Slaget ved
Merløse Herred

Merløse Herred var et herred i Holbæk Amt i Nordvestsjælland. Det er beliggende i amtets sydvestlige hjørne. Mod nord ligger Holbæk Fjord og Tuse Herred, og i syd støder det op til Sorø Amt. Herredet hørte i middelalderen under Sjællands Vestersyssel. Det blev i 1660 lagt til det gamle Holbæk Amt, der ved reformen i 1793 blev lagt sammen med de øvrige herreder i Holbæk Amt.

I herredet ligger købstaden Holbæk og følgende sogne:
 Butterup Sogn
 Kirke Eskilstrup Sogn
 Grandløse Sogn
 Kvanløse Sogn
 Tveje Merløse Sogn
 Niløse Sogn
 Nørre Jernløse Sogn
 Sankt Nikolai Sogn (Ej vist på kort)
 Soderup Sogn
 Stenlille Sogn
 Store Tåstrup Sogn 
 Sønder Asmindrup Sogn
 Sønder Jernløse Sogn
 Søndersted Sogn
 Søstrup Sogn
 Tersløse Sogn
 Tølløse Sogn
 Ugerløse Sogn
 Undløse Sogn
 Ågerup Sogn

Kilder 
 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Holbæk Amt
Nøjesgaw

Nøjesgaw er en nytårstradition fra Århusegnen. Traditionen består i at man ved første kontakt efter nytår udbeder sig en nytårsgave ("nøjesgaw" udtales med hovedtryk på første stavelse), og den som kommer først med forespørgslen har ret til en lille gave (f.eks. et stykke slik eller kage) fra modparten.

Nytår
Traditioner
Falsk strubehoste

Falsk strubehoste (Pseudocroup) er en ubehagelig form for betændelse i halsen eller rettere struben, som skyldes virus. Mange forskellige virus kan forårsage falsk strubehoste. Sygdommen er set blandt alle aldre men optræder dog hyppigst hos børn fra et halvt til fem år

Forekomst og sygdomsårsag 
Hos børn er de anatomiske pladsforhold i struben beskedne og infektion med ødem af slimhinden især under stemmebåndene fører hurtigt til vejrtrækningsproblemer. Enhver øvre luftvejsinfektion kan forårsage en laryngitis subglottica, som falsk strubehoste også kaldes. Sygdommen er hyppigst hos børn indtil skolealderen og ses overvejende i vinterhalvåret på grund af den øgede forekomst af luftvejsinfektioner. Årsagen til infektionen er hyppigst virus (influenza virus), men sekundære bakterielle infektioner ses og forårsager mere udtalte symptomer.

Symptomer og fund 
Symptomerne starter oftest om aftenen eller natten og består i begyndelsen af en hæs stemme, men følges hurtigt af en tør, gøende hoste med forbigående åndenød med hørlig hivende vejrtrækning (stridor ) og indtrækninger af huden over brystbenet. Der ses lettere temperaturforhøjelse. Ved øre-næse-halsundersøgelse findes pudeformede fortykkelser under stemmebåndsniveau. Resten af struben findes upåfaldende.

Differential diagnoser 
En vigtig differentialdiagnose til pseudocroup er epiglottitis acuta (stubelågsbetændelse), da denne skal behandles hurtigt og intensivt. Fremmedlegemer i luftvejene, larynxødem og difteri er andre vigtige differentialdiagnoser.

Komplikationer 
Livstruende respirationsinsufficiens med cyanose og bevidsthedssløring kan forekomme i sjældne tilfælde. Betændelsen og infektionen kan sprede sig længere ned i luftrøret og bronchierne og her forårsage den alvorligere laryngo-tracheo-bronchitis acuta.

Behandling 
Siddende stilling til mindskelse af det hævelsen i slimhinden og høj luftfugtighed i omgivelserne er gavnlige. I lette tilfælde og især, når der er tale om recidiv af pseudocroup kan denne behandling sammen med beroligelse af barnet være tilstrækkelig. Ved sværere tilfælde eller hvis symptomerne optræder for første gang er observation og behandling på en sygehusafdeling nødvendig. Her vil man ud over det nævnte kunne give binyrebarkhormon behandling (steroid) og inhalation med adrenalin. Ved tegn på respirationsinsufficiens med aflukning af luftvejene må intubation eller tracheotomi foretages.

Prognose 
Pseudocroup er generelt en meget godartet sygdom og i de fleste tilfælde ophører sygdomstilfældene i den tidlige skolealder når pladsforholdene i struben øges. Svære tilfælde skal behandles sufficient under indlæggelse og har da ligeledes en god prognose.

Oto-rhino-laryngologi
Luftvejssygdomme
Faktorisering

I matematikken beskriver begrebet faktorisering en nedbrydning af et udtryk (eksempelvis et tal, et polynomium eller en matrix) til faktorer, der, multipliceret sammen, giver det oprindelige udtryk. Eksempelvis kan tallet 15 primtalsfaktoriseres til tallene 3 og 5, og polynomiet  til , som ses at være de to rødder i ligningen, hvilket også let indses ved brug af nulreglen.

Målet med faktorisering er typisk at reducere et udtryk til nogle "grundlæggende byggeklodser"; for eksempel som i ovenstående eksempel; tal til primtal eller polynomier til uforkortelige polynomier. Disse faktoriseringer er beskrevet i henholdsvis Aritmetikkens fundamentalsætning og Algebraens fundamentalsætning.

Primtalsfaktoriseringen af store heltal er i praksis en langvarig proces, da der ikke er nogen kendt metode til hurtig bestemmelse af faktorerne. Denne kompleksitet skaber grundlag for den antagede sikkerhed i asymmetrisk kryptering som f.eks. RSA.

Algebra
Aritmetik
Seed

Seed var et danskproduceret MMORPG udviklet af Runestone Game Development. Spillet havde primært fokus på interaktion mellem spillere og diplomati, og havde i modsætning til mange andre MMORPG'er ingen kamp-elementer.

Betatests begyndte 1. februar 2006, med en planlagt udgivelsdato den 2. maj 2006.

Investorerne krævede dog at spillet skulle ud i april 2006 for at skabe noget omsætning. Spillet var dog langt fra færdigt og serveren gik ned flere gange i timen. Der blev dog opbygget et lille men stærkt community omkring spillet, specielt på deres IRC-kanal.

Runestone erklærede sig officielt konkurs 28. september 2006 i et offentlig nyhedsbrev skrevet af CEO Lars Kroll Kristensen på deres hjemmeside. Grunden var manglende aftaler med udgivere, og andre MMO firmaer.

Eksterne henvisninger 
Runestone 
Fan side

Referencer 

Computerspil fra 2006
MMORPG
Windows-spil
Aritmetikkens fundamentalsætning

I matematikken, og særligt i talteori, siger aritmetikkens fundamentalsætning at ethvert positivt heltal større end 1 enten er et primtal eller kan opskrives som et produkt af primtal. Desuden er denne opskrivning unik, når man ser bort fra rækkefølgen. F.eks. kan man skrive

6936 = 23 · 3 · 17²   eller   1200 = 24 · 3 · 5²

og der findes ingen andre mulige faktoriseringer af 6936 eller 1200.

Man kan udvide sætningen til at gælde tallet 1, hvis man betragter 1 som produktet af nul primtal.

Sætningen kan nemt og elegant bevises. Beviset kunne for eksempel gå som følger:

Del I: Alle ikke-primtal kan opløses i en primfaktoropløsning

Antag det modsatte; at der findes et tal, som ikke kan opløses i primfaktorer. Vi kigger på det laveste af denne slags, og kalder dette tal n. Alle tal mindre end n kan opløses i primtal. Altså kan tallet n ikke have nogle divisorer, da disse ville kunne omskrives til primfaktorer. Men hvis det ikke har nogen divisorer, udover 1 og den selv, så er tallet n selv et primtal. Hermed er det vist, at alle tal enten er primtal eller sammensatte tal, som kan opløses i primfaktorer.

Del II: Primtalsfaktorisation er entydig

Vi antager at der findes et tal N hvorom der gælder at der findes 2 primtalsopløsninger af tallet:

Vi fjerner først alle fælles faktorer på begge sider. Nu tager vi så faktoren  og dividerer med den på alle tre sider. Nu er siden med m-faktorerne ikke et heltal, mens at siden med n-faktorerne er. Derfor må vores udgangspunkt om den flertydige opløsning af N være fejlfuldt.

Aritmetik
Algebraens fundamentalsætning

I matematikken siger algebraens fundamentalsætning, at ethvert komplekst polynomium  i én variabel og af grad  har mindst én kompleks rod.

Heraf følger at ethvert komplekst polynonium af nte grad med n≥1 har n komplekse rødder, z1, z2, ... zn, som ikke nødvendigvis er forskellige, og at polynomiet entydigt, bortset fra faktorernes rækkefølge, kan skrives faktoriseret som:

 p(z) = an(z-z1)(z-z2) ... (z-zn)

Et tal z0 siges at være en rod med multiplicitet q eller q gange rod i p(z) hvis faktoren (z-z0) forekommer q gange i den faktoriserede form af p(z).

Medregnes hver rod lige så mange gange som dets multiplicitet, følger at ethvert polynonium af grad n≥1 inden for de komplekse tal har netop n rødder.

Et elegant og kort bevis for algebraens fundamentalsætning kan gives med Liouvilles sætning.

Fundamentalsætning
Ambigram

Et ambigram er et særlig udformet billede, der indeholder et eller flere ord – og tilmed fremviser de samme eller nye ord, når det læses i en ny retning, f.eks. roteret eller spejlvendt. F.eks Illuminati logoet i Dan Browns bog Engle og Dæmoner.

Se også 
 Anagram
 Palindrom

Eksterne henvisninger 

Ordtyper
Ebbe Mogensen

Ebbe Mogensen (født 3. september 1939 i Odense) er en dansk cand. jur. og var tidligere advokat med møderet for Højesteret. 
Han var til sin pensionering anset som en af Danmarks ypperste forsvarsadvokater og beskæftigede sig især med økonomisk kriminalitet.

Ebbe Mogensen er søn af rektor Poul Mogensen og hustru Kirsten f. Gravesen.
Hans bror er Kristian Mogensen. 

Ebbe Mogensen så oprindelig frem til en karriere i det danske forsvar og begyndte allerede som 17-årig sin militærkarriere efter dispensation.
I forsvaret udmærkede han sig, fik en amerikansk lederuddannelse og blev major.
Mogensens forhold til militæret blev dog ændret, og han ønskede at søge en stilling hos A.P. Møller. Militæret nægtede at frigøre ham fra hans kontrakt. Den tilspidsede sag involverede forsvarsministeren, og spørgsmålet om kontraktopsigelsen blev endda vendt med statsministeren.
Udfaldet blev, at Mogensen blev i militæret et par år, men på dagen for mødet med forsvarsministeren meldte han sig til Københavns Universitets jurastudium for at studere, mens han passede sin militære stilling. Hans jurastudium blev gennemført med usædvanlig flid på rekordtid, godt 22 måneder.

Mogensen har været forsvarer i en række store sager om økonomisk kriminalitet som:
sagen om Kronebanken,
Hafnia-sagen med Per Villum Hansen,
Kurt Thorsen i PFA-sagen om forfalskede underskrifter,
Memory Card-sagen med John Trolle,
Klaus Riskær Pedersen i hans anden straffesag om økonomisk kriminalitet og Mikael Ljungman for medvirken i en af den nyere tids største svindelsager i Danmark. 
I undersøgelseskommisionen om Den Færøske Banksag var Ebbe Mogensen udspørger.

Ud over sager om økonomisk kriminalitet har Mogensen blandt andet været forsvarer for Annemette Hommel i Hommel-sagen.

Mogensen lod sig pensionere i 2012.
Han dannede i mange år par med sin hustru Annette Mogensen, der var læreruddannet og senere cand.jur. Sammen dannede de et advokatfirmaet og fik datteren Charlotte.
Efter Annette Mogensens død har Ebbe Mogensen dannet par med overtandlæge Susanne Drejet Løth.

Mogensen er oberstløjtnant og Ridder af Dannebrog.

Henrik Tüchsen og Ole Andersen udgav i 2011 biografien Forsvareren - Tæt på elitesoldaten, stjerneadvokaten og retssager, der skrev Danmarkshistorie  om Mogensen og hans karriere i militæret og som forsvarsadvokat.

Referencer 

Danskere i 1900-tallet
Danskere i 2000-tallet
Advokater fra Danmark
Officerer fra Danmark
Riddere af Dannebrog
Personer i Kraks Blå Bog
Personer fra Odense
Politisk Revy

Politisk Revy startede som et bladprojekt i 1963 og blev efter bladets lukning i 1987 til et forlag, som udgiver et bredt udvalg af danske og oversatte udenlandske bøger, også tegneserier såsom Rocky, Arne And og Maus. Politisk Revy var sammen med Information nogle af de primære talerør for en del af venstrefløjen i 1960'erne og især 1970'erne. Bladet lukkede i 1987, mens forlaget stadig findes. Politisk Revys første redaktør Andreas Jørgensen havde tidligere været redaktør af tidsskriftet Dialog. I dag ledes forlaget af Johannes F. Sohlman.

Referencer 
  Lidt historisk baggrundsviden om forlaget politisk revy . 
  DIIS: Danmark under Den Kolde Krig, bind 3, Kbh. 2005
  Torben Krogh: Anslag mod statens sikkerhed : efterretningssagerne 1969-71. Rhodos, 1971

Eksterne henvisninger 
 Forlaget Politisk Revys hjemmeside
 Om bladet på Leksikon.org

Forlag fra Danmark
Etableret i 1963
Tidsskrifter fra Danmark
Politiske tidsskrifter
Kommunisme i Danmark
Merrild

Merrild ligger i Vestjylland og er en meget lille bebyggelse i Vildbjerg Sogn, beliggende ca. 3 kilometer fra byen Vildbjerg. Bebyggelsen ligger i Region Midtjylland og hører til Herning Kommune.

Merrild-slægten stammer her fra, denne slægt kan føres tilbage til det 17. århundrede.

Lokaliteter i Herning Kommune
Change Management

Change Management (CM) vedrører ændringsstyring og refererer ofte til ITILs koncept Service Support Process Model. CM er en praksis, der sikrer at alle ændringer, der skal foretages i et produktionsapparat, håndteres efter aftalte standarder for herigennem at sikre kvalitetsniveauet.

Standarderne sikrer f.eks. en klar ansvarsplacering samt en entydig beskrivelse af ændringen, herunder ændringens forretningsmæssige relevans.

CM bruges ved drift og vedligeholdelse af store IT systemer, hvor vedligeholdelsen sker via release styring (se: Release Management). CM benyttes også som værktøj ved organisationsændringer og virksomhedsfusioner.

Ledelse
It-sikkerhed
It-styring
Jim Davis

Jim Davis (født 28. juli 1945) er en amerikansk forfatter af tegneserien Garfield. Han har også lavet andre serier, bl.a. fiaskoen "Gnorm Gnat", men i dag er det kun Garfield han laver.

Tegneserietegnere fra USA